30.5.23

**נוהל קהילתי :**

**בריכת השחייה - כפר רתמים**

1. ***הסדרי כניסה לבריכה:***
2. בריכת היישוב מוגדרת כ"פרטית" ומופעלת ע"י האגודה מתקציב האגודה. האגודה גובה סכום חודשי של 120 ₪ לחודש מכל חברי האגודה לסיוע במימון הבריכה. אין מכירת מינויים כלל.
3. זכאים להיכנס לבריכה עובדי הישוב, חברי האגודה ואורחיהם.
4. שוכרי צימרים אינם יכולים להיכנס לבריכה ואינם יכולים להיחשב כאורחי חברים. באחריות בעלי הצימרים להודיע זאת לאורחיהם.
5. מתנדב קבוע (כגון בנות שרות) יוכל להיכנס לבריכה.
6. חוג שחייה – אין אפשרות לקיים חוגי שחיה בבריכה.
7. הכניסה לבריכה תותאם לשעות החלוקה המגדרית ע"פ הזמנים שיפורסמו בחלוקה לשעות גברים, נשים ושעות משפחתיות.
8. ילדים העולים לכיתה ה' ומעלה יכולים להיכנס ללא ליווי מבוגר, לאחר שהמציל יבחן את רמת שחייתם. (ע"פ החלטת מזכירות מיום 29.5.23)

מבוגר ייחשב אדם מעל גיל 18.

1. תשעת הימים - הבריכה תהיה סגורה בשבוע שחל בו תשעה באב. כשתשעה באב יחול בשבת והוא נדחה למוצ"ש-ראשון - הבריכה תיסגר החל מיום ראשון, שבוע קודם לתשעה באב. (ע"פ החלטת מזכירות מיום 11.11.2020 לאחר ביצוע סקר) כשתשעה באב יחול במוצ"ש-ראשון- אין שבוע שחל בו ולכן הבריכה פתוחה כרגיל חוץ מיום תשעה באב.
2. אין להכניס שום פריט מאכל או שתיה למתחם הבריכה עצמה.
3. ***התנהגות בטוחה:***
4. יש להישמע להוראות המציל. ילד/ מבוגר שלא ישמע להוראות המציל יורחק מהבריכה (לשיקול דעתו של המציל).
5. אסורה שחיה בבריכה ללא נוכחות מציל.
6. קפיצות לבריכות וכן ריצות בשטח המגודר מסביב לבריכה אסורות בהחלט.
7. אין להשאיר ילדים בבריכת הפעוטות ללא השגחה
8. הכנסת כלי זכוכית מכל סוג שהוא לשטח הבריכה אסורה בהחלט!!!
9. אין להכניס כל כלי רכב לרבות אופניים\קורקינטים\ סקטים \ וכו' לשטח הבריכה, יש להחנות אותם מחוץ לגדר הבריכה.
10. ***שמירה על ניקיון הבריכה:***
11. אין להכניס אוכל ומשקאות לתחום המרוצף של הבריכה.
12. אין להכניס כלי זכוכית
13. נא לשמור על ניקיון הבריכה וניקיון המדשאות.
14. נא להשליך פסולת לפחים
15. אנא וודאו בעזיבתכם שהמקום שישבתם בו נקי
16. אין להוציא ציוד משטח הבריכה
17. יש להחזיר את הכיסאות והשולחנות לערמה ממנה נלקחו
18. ***אחריות אישית ובין אדם לחברו:***
19. הכניסה למים אסורה לאנשים החולים במחלות עור, פצעים מוגלתיים, מחלות אף אוזן וגרון או מחלה מדבקת כלשהיא.
20. שימוש במנגלים או הבערת אש מכל סוג שהוא בשטח הבריכה אסור.
21. העישון בכל שטחי הבריכה אסור לפי חוק.
22. הורים ו/או מלווים, אחראים להתנהגות ולמעשי ילדיהם ו/או ילדים נלווים, בכל זמן  
    שהותם של הילדים בשטח הבריכה.
23. בעלי שיער ארוך חייבים לחבוש כובע ים.
24. לפני הכניסה לשטח הבריכה חובה להתקלח.
25. הכניסה לבעלי חיים מכל סוג לשטח הבריכה אסורה בהחלט.
26. הרחצה בבריכות הילדים והפעוטות באחריות ההורים/ מבוגר מלווה בלבד. (אין מציל בבריכות אלו).
27. פעוטות עם טיטול מחויבים להשתמש בטיטול בגד ים ולא ברגיל ומעל הטיטול ללבוש טייץ.
28. לבוש - בשעות משפחה הלבוש בשטח הבריכה יהיה ע''פ קוד הלבוש המקובל ברחוב ברתמים (דהיינו חולצה ומכנסיים).
29. ***הסדרי אירוע פרטי:***

בקיום אירוע בשטח הבריכה יש להתחשב באיכות החיים של השכנים.

1. כל האירועים יתואמו אל מול מזכיר היישוב.
2. בזמן אירוע לא ניתן להשתמש לרחצה בבריכה אלא רק בשטח הבריכה, בדשא וכו'
3. בעת קיום אירוע פרטי חייבת נוכחות של מציל- גם אם אין רחצה. תשלום על המציל הוא בנוסף לתשלום על השטח.
4. אירועים שיתקיימו בימות השבוע יסתיימו עד השעה 23:00.
5. אירוע ילווה במוזיקה שתנוגן בעוצמה סבירה.
6. יוקצה שטח ייעודי להבערת מנגלים
7. מזכיר היישוב רשאי לבטל אירוע שאינו עומד בתקנון
8. עלות אירוע: שכירת השטח בעלות של 600 ₪ לאירוע ובתוספת תשלום למציל ולמפעיל.
9. בעל האירוע אחראי לתיקון כל נזק שיגרם לבריכה בזמן האירוע.
10. בעל האירוע אחראי בתום האירוע להחזיר את הבריכה למצבה הרגיל.
11. על מזמין האירוע לפרסם לקהילה את קיומו של האירוע מראש ולתת טלפון ושם ככתובת לכל בעיה
12. בכל שכירת מתחם הבריכה לאירוע ישאיר השוכר שיק פיקדון על סך 1,000 ₪. במידה ויגרם נזק יחויב השוכר בעלות הנזק מהפיקדון באופן חד צדדי ללא אישור השוכר.
13. בימים שהבריכה נסגרת ב 20:00 ואין שחיית לילה אפשר לקיים אירוע בבריכה לפני השעה 20:00 ולסגור את הבריכה לרחצה. (סעיפים 13-16 ע"פ החלטת מזכירות מיום 3/4/2019)
14. על מנת לאפשר לקיים אירועים בשעה יותר מוקדמת, ניתן לסגור את הבריכה לרחצה בהודעה מראש לקהילה. סגירת הבריכה לרחצה החל מהשעה 18:30.
15. ניתן לסגור את הבריכה מוקדם מהתכנון לטובת אירוע - רק פעם אחת בשבוע (כל הקודם זוכה).
16. יש להודיע לקהילה לפחות שבועיים מראש בתיאום עם המזכיר/משרד.
17. אירוע לסגירת הבריכה לרחצה הינו אירוע מסוג של- ברית/ה, בר/ת מצווה, חתונה של מי מחברי/ילדי רתמים ולא כל אירוע אחר. (ע"פ החלטת מזכירות מיום 19/6/2019)